[Ovaj govor sadrži slikovit jezik i opise seksualnog nasilja]
[Savetuje se diskrecija gledalaca]
"Ešli Džad je jebeno glupa drolja."
"Ne možeš tužiti nekoga jer si ga nazvao pizdom."
"Ako ne možeš da izađeš na kraj s internetom, odjebi, kurvo."
"Volio bih da Ešli Džad umre užasnom smrću.
Ona je apsolutno najgora."
"Ešli Džad, ti si razlog zašto žene ne bi trebalo da glasaju."
"'Twisted' je toliko loš film
da ga ni silovao ne bih."
"Radite šta hoćete,
ali ne govorite Ešli Džad. Umreće sama sasušene vagine."
"Ako bih morao da jebem stariju ženu,
o, moj gospode,
izjebao bih i boga u Ešli Džad,
ta kučka je jebeno dobra.
Radio bih joj neoprostive stvari."
Mizoginija je globalna tragedija rodnih prava
i imperativ je da se okonča.
(Aplauz)
Glasovi devojaka i žena
i glasovi naših saveznika su obuzdani na načine
koji su lično, ekonomski,
profesionalno i politički štetni.
A kada obuzdamo nasilje,
proširićemo slobodu.
Ja sam fan košarkaša iz Kentakija,
pa lepog martovskog dana prošle godine,
radila sam nešto što najbolje radim:
Navijala sam za moje Divlje mačke.
Narcisi su cvetali,
ali sudije nisu duvale u pištaljku kad sam im naređivala.
(Smeh)
Zanimljivo, bili su fini prema meni pre prvog dodavanja,
ali su me zaista ignorisali tokom meča.
(Smeh)
Tri moja igrača su krvarila, pa sam uradila sledeće što sam znala...
objavila sam tvit.
[@ArkRazorback prljava igra može da poljubi slobodne udarce moje ekipe -
@KySportsRadio @marchmadness @espn do sad su tri igrača krvava.]
Rutinski je da me tretiraju kako sam vam već objasnila.
Dešava mi se svakog dana
na platformama društvenih mreža, poput Tvitera i Fejsbuka.
Otkad sam otvorila Tviter nalog 2011,
mizoginija i mizoginisti su jasno pokazali
da će pratiti svaki moj korak.
Moju duhovnost, moju veru,
to što sam brđanka - ja to mogu da kažem, vi ne -
sve je to fer igra.
A ja sam odgovarala na ovo raznim strategijama.
Pokušala sam da pokrenem ljude.
Jedan momak mi je slao hiperseksualne, gadne stvari,
a na avataru mu je bila devojka.
Odgovorila sam mu rečima...
"Je li ti to kćerka?
Veoma strahujem što razmišljaš
i govoriš s ženama na taj način."
I iznenadio me je rekavši:
"Znaš šta? U pravu si. Izvinjavam se."
Ponekad ljudi žele da ih pozovete na odgovornost.
Jedan momak je diskutovao s pojma nemam kim
o to me da sam možda definicija pizde.
Bila sam udata za Škota 14 godina,
pa sam rekla: "Pizda znači štošta u različitim državama -
(Smeh)
ali sam prilično sigurna da si ti globalno ovaploćenje šupka."
(Smeh)
(Aplauz)
Pokušala sam da se izdignem, pokušala sam da se ušančim,
ali sam uglavnom prelistavala platforme društvenih mreža
jednim okom delimično zatvorenim, pokušavajući da to ne vidim,
ali ne možeš od muve napraviti medveda.
Ono što vidite, upijate.
Traumatično je.
I uvek sam se potajno nadala u nekom delu sebe
da ono što govore meni i o meni nije...
istina.
Jer čak i ja,
zakleta, samoproklamovana feministkinja,
koja se moli na oltaru Glorije -
(Smeh)
internalizujem patrijarhat.
Ovo je zaista ključno.
Patrijarhat nisu momci i muškarci.
To je sistem u kome svi učestvujemo,
uključujući i mene.
Baš tog dana, iz nekog razloga,
baš taj tvit nakon košarkaške utakmice
je pokrenuo nešto što se naziva "sajber ruljom".
Taj zajedljivi, globalni izliv najodvratnijeg govora mržnje:
pretnje smrću, pretnje silovanjem.
I nećete verovati,
dok sam sedila sama kod kuće u spavaćici,
primila sam telefonski poziv i bio je to moj dragi bivši muž
i rekao je u govornoj pošti:
"Draga...
ono što ti se dešava nije u redu."
I nešto u vezi s tim da se on te noći zauzeo za mene...
omogućilo mi je da se zauzmem za sebe.
Pa sam počela da pišem.
Počela sam da pišem, deleći činjenicu
da sam preživela sve oblike seksualnog zlostavljanja,
uključujući tri silovanja.
A govor mržnje koji je stigao kao odgovor na to -
ovo su samo neki od komentara poslatih na novinskim portalima.
Veoma je smešno što su me nazvali "cinkarošem".
[Džej: Uživala je u svakom sekundu!!!!!]
Publika: Oh, gospode.
Ešli Džad: Hvala Isusu. Presvetli neka su tvoja slava i milost.
Pa sam napisala feministički članak, naslovljen:
"Zaboravite vašu ekipu:
Vaše rodno nasilje na internetu prema devojkama i ženama
može da me poljubi u pravedno dupe."
(Smeh)
(Aplauz)
Sama sam to uradila i sama sam to objavila
jer mi je glavni savetnik rekao:
"Molim te, nemoj,
pljusak osvetničkog smeća je neizbežan -
strahujem za tebe."
Ali ja verujem devojkama i ženama,
i verujem našim saveznicima.
Objavljeno je, masovno čitano,
to pokazuje da svakog dana
mizoginija je pojava koju svi proživljavamo
širom sveta,
a kada je na preseku
još je gore.
Seksualna orijentacija, rodni identitet,
rasa, narodnost, religija -
šta god hoćete,
naglašavaju nasilje koje trpe devojke i žene,
a našim devojčicama je još gore.
Očito je traumatično.
Naše mentalno zdravlje, naša emotivna dobrobit
su ozbiljno ugroženi
jer se pretnja nasiljem
neurobiološki doživljava kao nasilje.
Kortizol pohrli, pali se limbički sistem,
gubimo produktivnost na poslu.
Razgovarajmo o poslu.
Naša mogućnost za rad je ograničena.
Onlajn pretrage žena koje se prijavljuju na posao otkrivaju njihove golišave slike,
lažne optužbe da imaju polne bolesti,
njihove adrese nagoveštavaju da su dostupne za seks,
sa stvarnim primerima
ljudi koji su se pojavili u određenoj kući radi ugovorenog seksa.
Naša mogućnost školovanja je umanjena.
96 procenata svih objava
seksualnih slika mladih ljudi...
su devojke.
Naše devojke.
Naši momci imaju dva do tri puta više šanse -
bez pristanka -
da dele slike.
I želim da kažem nešto o osvetničkom porniću.
Ovaj tvit je uzrokovao
da se povežem sa saveznicima i drugim aktivistima
koji se bore za bezbedan i slobodan internet.
Pokrenuli smo nešto što se zove Speach Project;
obuzdavamo zlostavljanje, širimo slobodu.
A taj vebsajt pruža ključni forum
jer ne postoji globalna, legalna stvar
koja bi nam pomogla da ovo rešimo.
Ali pružamo na tom vebsajtu standardizovanu listu definicija
jer je teško napadati ponašanje na pravi način,
ako svi ne delimo definiciju tog ponašanja.
I saznala sam da je osvetnički pornić često opasno zloupotrebljen.
To je nesaglasno deljenje slike,
koje se taktički koristi da se postidi i ponizi devojka ili žena,
s ciljem da nas pornografišu.
Naša prirodna seksualnost je -
Ne znam za vašu - prilično božanstvena i divna.
I moje ispoljavanje iste nije pornografski čin.
(Aplauz)
Dakle, imam sve te resurse
za koje sam svesna da mnogi ljudi u svetu nemaju.
Bila sam u mogućnosti da pokrenem Speach Project s kolegama.
Često mogu da privučem pažnju udruženja društvenih mreža.
Sledi mi divna poseta glavnom štabu Fejsbuka.
Još uvek nije pomoglo kod idiotskih standarda izveštavanja...
Zapravo plaćam nekoga da mi čisti stranice na društvenim mrežama,
sa ciljem da poštedim um
svakodnevnog ponavljanja traume govora mržnje.
I znate šta?
I to izaziva govor mržnje.
"Oh, živiš u eho komori."
Pa, znate šta?
Kad neko objavi moju fotografiju sa otvorenim ustima
uz reči da "jedva čekaju da mi svrše u lice",
imam pravo da postavim tu granicu.
(Aplauz)
A ta razlika između virtuelnog i stvarnog je varljiva
jer znate šta -
to mi se zaista desilo jednom kad sam bila dete,
pa je taj tvit vratio traumu
i ja sam morala da se bavim time.
Znate šta mi radimo? Uzimamo sav taj govor mržnje,
razvrstavamo ga,
kodiramo ga
i delimo te podatke
kako bismo razumeli ukrštanja iza toga:
kad dobijem pornić,
kad se radi o političkoj sklonosti,
kad se radi o starosti, kad se radi o svemu tome.
Pobedićemo u ovoj borbi.
Ima mnogo rešenja -
hvala bogu.
Ponudiću nekoliko,
i, naravno, izazivam vas da date i doprinosete svojim rešenjima.
Pod jedan: moramo da započnemo digitalnom medijskom pismenošću,
i očito ona mora da ima rodnu perspektivu.
Deca, škole, negovatelji, roditelji:
ovo je ključno.
Dva...
da spomenemo prijatelje u tehnologiji?
Recite dostojanstveno i s poštovanjem,
seksizam na vašem radnom mestu mora da se okonča.
(Aplauz)
(Klicanje)
EDGE,
globalni standard za rodnu ravnopravnost
je minimalni standard.
I pogodite šta, Silicijumska dolina?
Ako Loreal u Indiji,
u Filipinima, u Brazilu
i u Rusiji to može,
možete i vi.
Dosta je bilo izgovora.
Tek kad žene budu kritična masa u svakom odseku u vašim firmama,
uključujući izgradnju platformi od samog starta,
tek tad će se razgovor o prioritetima i rešenjima promeniti.
I više ljubavi od naših prijatelja tehničara:
profitiranje na mizoginiji u video igrama mora da prestane.
Muka mi je da vas slušam kako mi govorite na koktelima -
kao što ste pre nekoliko sedmica u Aspenu -
o tome kako je jadan bio #Gamergate,
dok i dalje zarađujete milijarde dolara na igrama
koje sakate i odbacuju žene iz zabave.
Basta! - što bi Italijani rekli.
Dosta.
(Aplauz)
Na našim prijateljima u policiji je veliki posao
jer smo videli
da je nasilje na internetu nastavak nasilja uživo.
U našoj državi,
više je devojaka i žena ubijeno od strane njihovih intimnih partnera
nego što je umrlo 9. 11.
i nego što je otad umrlo i u Afganistanu i u Iraku.
I nije to kul reći,
ali je tako.
Toliko smo geopolitički zabrinuti zbog toga šta muškarci tamo rade
ženama tamo...
Godine 2015.
72 828 žena u ovoj zemlji je koristilo usluge za intimno partnersko nasilje.
A tu se ne ubrajaju devojke, žene i dečaci kojima su bile potrebne.
Policija mora da bude osnažena
savremenom internet tehnologijom,
uređajima i razumevanjem ovih platformi -
kako funkcionišu.
Policija je želela da pomogne kad je Amanda Hes nazvala
zbog pretnji smrću koje je dobijala na Tviteru,
ali zaista nisu mogli da pomgnu jer su pitali:
"Šta je Tviter?"
Naši zakonodavci moraju da napišu i izglasaju mudre zakone
koji su odraz savremene tehnologije
i naših shvatanja slobodnog i govora mržnje.
Nedavno u Njujorku zakon nije mogao da se primeni na počinioca
jer zločini moraju biti počinjeni -
čak iako su anonimni -
moraju biti počinjeni preko telefona, poštom,
preko telegrafa -
(Smeh)
Jezik mora da bude tehnološki neutralan.
Pa, očigledno
da imam odvažan glas.
Pa, razgovarajmo o našim prijateljima...
belim muškarcima.
Imate ulogu da odigrate i da napravite izbor.
Možete da uradite nešto
ili da ne uradite ništa.
Super smo u ovoj prostoriji,
ali kad se ovo objavi, svi će da kažu:
"O bože, ona je obrnuti rasista."
Taj citat je izgovorio belac, Robert Moric,
predsedavajući u PricewaterhouseCoopers-u,
tražio je da ga uključim u govor.
Moramo da razvijamo linije za podršku i grupe za pomoć,
kako bi žrtve mogle da se međusobno pomažu
kad njihove živote i finansije izbace iz koloseka.
Moramo kao pojedinci da prekinemo rodno nasilje dok se dešava.
92 procenta mladih ljudi
mlađih od 29 godina su svedoci toga.
72 procenta nas smo bili svedoci toga.
Moramo da imamo hrabrosti i da hitno
praktikujemo njegovo zaustavljanje dok se razvija.
I na kraju,
verujte joj.
Verujte joj.
(Aplauz)
Ovo je temeljni problem ljudskih međuodnosa.
I pošto verujem da su međuljudski odnosi u srži našeg izlečenja,
trauma koja nije preobražena će se preneti dalje.
Edit Varton je rekao: "Kraj je sakriven u početku",
pa ćemo završiti ovaj govor menjajući govor mržnje govorom ljubavi.
Zato što postanem usamljena u ovome,
ali znam da smo saveznici.
Nedavno sam naučila
kako zahvalnost i potvrđivanje mogu da neutralizuju negativne interakcije.
Potrebno je pet pozitivnih da neutrališe jednu negativnu interakciju,
a naročito zahvalnost -
besplatna, globalno dostupna bilo kad, bilo gde,
svima u bilo kom dijalektu -
ona aktivira prednji cingularni korteks,
vododeljni deo mozga
koji ga natapa sjajnim, dobrim stvarima.
Pa ću da kažem izvanredne stvari o sebi.
Želela bih da mi to ponovite.
Zvučaće nekako ovako -
(Smeh)
Ja sam moćna i snažna žena, vi ćete reći: "Da, jesi."
Publika: Da, jesi.
Ešli Džad: Moja mama me voli.
P: Da, voli te.
EDž: Govor mi je bio odličan.
P: Jeste, bio je.
EDž: Imam pravo da budem ovde.
P: Da, imaš.
EDž: Stvarno sam slatka.
(Smeh)
P: Jesi.
EDž: Božja dela su dobra.
P: Jesu.
EDž: Volim vas.
Mnogo hvala što ste mi dozvolili da budem od koristi.
Blagosloveni da ste.
(Aplauz)